text: Kvinde død efter ulykke
  24 november 2010 kl. 12.52
  En 28-årig kvinde, der tirsdag blev svært kvæstet i en trafikulykke på Grindstedvej ved Hovborg, er i formiddag død på universitetshospitalet i Odense.
  Kvinden boede i Vejen kommune.
  Kvindens bil stødte i går frontalt ind i en bil ført af en 19-årig. Den 19-årige blev dræbt på stedet. 
  Der var ingen vidner til ulykken. En bilinspektør vil senere komme med en rapport, der på baggrund af tekniske undersøgelser muligvis kan sige noget om forløbet af ulykken.
  